# Varmuuskopiointistrategia

Ohessa esimerkkinä yksi suositeltava varmuuskopiointistrategia. Synk 5 osaa varmuuskopioda root-tilassa ajettuna koko kovalevyn, mutta kuten alla ehdotetaan, uudelleen asentaminen on paras tapa palautta käyttöjärjestelmä.

## Mitä kannattaa varmuuskopioida?

Sääntö #1: Pysy kotona.

OS X on UNIX-pohjainen käyttöjärjestelmä, joka perustuu tarkkaan hakemistorakenteeseen. Useat tiedostot on piilotettuina ja näkyvät vain komentorivillä.

Turvallisin tapa on säilyttää kaikki omat tiedostot omassa kotihakemistossa. Vanha "Macintosh tapa," jossa tiedostoja tallennettiin sinne tänne, ei ole enää toimiva.

Koska kaikki omat tiedostot sijaitsevat kotihakemistossa, varmuuskopiointiin riittää, että määritetään lähdekansioksi kotihakemisto. Ulkoiselle levylle luodaan "Kotihakemisto varmuuskopio" -kansio ja määritetään se kohdekansioksi.

Samalla voi luoda "Arkistokansion"johon tallennetaan muokattujen tiedostojen kaikki versiot. Määritä kansio Arkistoksi.

## Entä järjestelmätiedostot?

Sääntö #2: Jos et tunnista tiedostoa, et osaa palauttaa sitä oikein.

Mac OS X:n uumenissa on kymmeniä tuhansia tiedostoja. Käytännöllisin ja turvallisin tapa on asentaa käyttöjärjestelmä uudelleen.

Tämän jälkeen asennetaan päivitykset. Laajakaistayhteydellä helpoin tapa on ajaa Ohjelmiston päivitys. Vaikka päivitykset on mahdollista säilyttää, Ohjelmiston päivityksen etuna on tuoreimpien ja tarvittavien päivitysten automaattinen haku. Esimerkiksi jos on päivittänyt 10.4.0:sta 10.4.1:een jne aiemmin, Ohjelmiston päivitys hakee suoraan uusimman päivityksen, joka sisältää myös turvallisuuspäivitykset.

Jos on hidas internet-yhteys, päivitykset voi säilyttää valitsemalla Ohjelmiston päivityksessä aina Asenna ja säilytä -vaihteohdon. Päivitykset sijaitsevat kotihakemistossa, joten ne siirtyvät kotihakemiston varmuuskopion mukana. .

Toinen vaihtoehto on luoda CD-RW päivityksistä.

## Kuinka varmuuskopioin ohjelmat

Sääntö #3: Tuorein on parasta.

Ohjelmien varmuuskopiointi riippuu ohjelmasta. Jotkut pitää asentaa asennuslevyiltä, toiset kuten Synk voidaan kopioida sellaisenaan. (Synkin asetustiedosto on ~/Kirjasto/Preferences -kansiossa ja ajastustiedot ovat /Kirjasto/Application Support/Synk Scheduler -kansiossa, mutta asetukset on helppo luoda uudestaan.)

Ohjelmat on varminta asentaa alkuperäisiltä asennuslevyiltä, muuta huomioitavaa:

- Kaikille tietokoneen käyttäjille tarkoitetut ohjelmien tukitiedostost sijaitsevat kovalevyn Kirjasto-kansiossa. Kansion varmuuskopiointi ei ole välttämätöntä, mutta kannattaa tarkistaa onko sinne tallennettu jotain tärkeää.
- Jos ohjelman asetuksissa on mahdollisuus valita minne asetukset tallennetaan, oikea paikka on Preferences-kansio.

## Kovalevyn osiointi (vaihtoehto, suositellaan vain erityistapauksissa)

Sääntö #4: Jaa puoliksi ja puolikas on turvassa.

Jos data on erillään käyttöjärjestelmästä, tiedostojen palautus on helpompaa. Tämä vaatii joko toisen kovalevyn tai levyn osioinnin.

Käynnistyslevyllä pitää olla kaikki järjestelmätiedostot ja ohjelmat ja lisäksi tilaa virtuaalimuistille. Ohjelmat on syytä pitää käynnistyslevyllä.

Levyn voi osioida Levytyökalulla. Prosessi tuhoaa kaikki tiedot levyltä! Joten varmuuskopiot on tarpeen.

Ensimmäisellä osiolla on oltava tilaa käyttöjärjestelmälle ja kaikille ohjelmille. Mac OS X vie vähintään pari gigaa. 30 gigaisen levyn voi jakaa seuraavasti:

- 2 Gt Mac OS 9
- 8 Gt MacOS X
loput omille tiedostoille
- (vaihtoehtona neljäs varmuuskopioille)

Osioinnin jälkeen asennetaan Mac OS 9 kahden gigan osiolle ja Mac OS X 8 gigaiselle.

Kotihakemiston on oletuksena käynnistyslevyllä (joka on tässä tapauksessa 8 gigainen osio). Kotihakemiston voi siirtää NetInfo-hallinta -lisäohjelmalla. Jos kotihakemisto on toisella levyllä, käyttöjärjestelmä voidaan asentaa helposti uudestaan tyhjentämällä levy. Kotihakemisto säilyy silloin tallella.

## Kotihakemiston sijainnin muuttaminen:

1. Kopioi koko kotihakemisto toiselle osiolle
2. Avaa NetInfo-hallinta
3. Kirjaudu NetInfoon ylläpitäjänä (Turvallisuus>Autentikoi...)
4. Valitse /users/käyttäjätunnus hakemistoselaimesta
5. Muuta "home" arvo osoittamaan uuteen kohteeseen... esimerkiksi "/Volumes/Toinen_levy/käyttäjätunnus"
6. Lopeta NetInfo ja päivitä muutokset

Uudelleen asennuksen jälkeen tämä pitää tehdä uudestaan.

Huomaa, ettei osiointi pelasta jos levy hajoaa. Turvallisin tapa on varmuuskopioida eri kovalevylle.

## Varmuuskopiointi

Kotihakemiston varmuuskopiointi vaatii riittävästi tilaa toisella osiolla tai kovalevyllä.

- Varmuuskopiolevyn pitää näkyä työpöydällä
- Ensimmäinen kopio kannattaa tehdä manuaalisesti Finderissa. Vedä kotihakemisto toiselle levylle ja nimeä se sitten uudelleen.
- Luo toinen kansio "Arkisto"
- Valitse Synkistä kohde ja lähde.
- Kohteena on juuri nimetty "varmuuskopio" kotihakemisto.
- Valitse suunnaksi varmuuskopiointi.
- Valitse Arkistointi.

Kun ajat tämän dokumentin, Synk vertailee tiedostojen muutosaikoja ja kopioi sen perusteella varmuuskopiolle.

## Palautus

Jos tiedosto vioittuu tai poistat sen vahingossa, voit hakea sen varmuuskopiosta tai edellisen version Arkisto-kansiosta.